लक्ष्य के प्रति प्रतिबद्धता ही सफलता का आधार है: सुनील
लक्ष्य के प्रति प्रतिबद्धता ही छात्रों की सफलता का आधार है। युवाओं को लक्ष्य बनाकर भविष्य की दिशा तय करना चाहिए। यह उद्गार रविवार को युवा संकल्प वेलफेयर फाउंडेशन द्वारा टाउन हॉल में आयोजित नि:शुल्क कॅरियर सेमीनार को संबंधित करते हुए समाज सेवी सुनील शर्मा व्यक्त कर रहे थे। इस दौरान कौटिल्य ऐकेडमी के पूर्व प्राध्यापक रहे एवं वर्तमान दतिया के महिला सशक्तिकरण अधिकारी ने छात्रों का कॅरियर मार्गदर्शन दिया। इस कार्यक्रम को एसडीओपी गुरुवचन सिंह, थाना प्रभारी नवीन यादव, बीएमओ डॉ एसआर मिश्रा, बीईओ जालिम सिंह धाकड़ आदि ने भी संबोधित किया। इस अवसर पर सांसद प्रतिनिधि मानू उपाध्याय, संस्था के संरक्षक राजेश धाकड़, भूपेंद्र बालोठिया, फखरुद्दीन खां आदि प्रमुख रूप से उपस्थित थे।
छात्रों का सम्मान करते आयोजक।
hin_Deva hin_Deva awa_Deva